Source: https://www.zakonypreludi.sk/zz/1953-94
Timestamp: 2020-01-29 11:11:42+00:00
Document Index: 13304459

Matched Legal Cases: ['§ 42', '§ 2', '§ 2', '§ 2', '§ 3', '§ 2']

94/1953 Zb. Nariadenie o novej organizácii a financovaní strojových a traktorových staníc. | Aktuálne znenie
94/1953 Zb.
Nariadenie vlády č. 94/1953 Zb.Nariadenie o novej organizácii a financovaní strojových a traktorových staníc.
Čiastka 55/1953
Platnosť od 21.12.1953 do31.03.1964
Účinnosť od 01.01.1954 do31.03.1964
Zrušený 61/1964 Zb.
Aktuálne znenie 01.01.1954 - 31.03.1964
zo dňa 27. novembra 1953
o novej organizácii a financovaní strojových a traktorových staníc.
Vláda Československej republiky nariaďuje so súhlasom prezidenta republiky podľa § 42 ods. 1 zákona č. 241/1948 Sb., o prvom päťročnom hospodárskom pláne rozvoja Československej republiky (zákon o päťročnom pláne):
Zvýšené úlohy strojových a traktorových staníc v poľnohospodárskej výrobe vyžadujú, aby bola novo upravená ich organizácia a spôsob financovania.
Z jednotlivých strojných a traktorových staníc, národných podnikov, zriadených podľa vládneho nariadenia č. 83/1951 Sb., o organizácii strojných a traktorových staníc, sa zriaďujú dňom 1. januára 1954 „strojové a traktorové stanice“ ako právnické osoby, ktorých výdavky sa uhradzujú zo štátneho rozpočtu, do ktorého tiež plynú ich príjmy. Z jednotlivých technických a vodohospodárskych stavebných úprav, národných podnikov, zriadených podľa toho istého nariadenia, sa zriaďujú dňom 1. januára 1954 „strojové a traktorové stanice pre ťažké pôdne úpravy“ ako právnické osoby zapojené tým istým spôsobom na štátny rozpočet.
Majetok (práva a záväzky) jednotlivého národného podniku prechádza dňom 1. januára 1954 na stanicu z neho zriadenú.
(1) Zamestnanci národných podnikov, z ktorých sa zriaďujú stanice podľa § 2, stávajú sa zamestnancami týchto staníc.
(2) Riaditelia doterajších národných podnikov, z ktorých sa zriaďujú stanice podľa § 2, stávajú sa riaditeľmi týchto staníc.
Spôsob financovania staníc upraví vláda vyhláškou; pritom môže ako výnimku zo zásady uvedenej v § 2 určiť prípady, v ktorých sa výdavky staníc zo štátneho rozpočtu neuhradzujú alebo v ktorých príjmy staníc do štátneho rozpočtu neplynú.
O staniciach podľa tohto nariadenia platia inak obdobne ustanovenia §§ 3 až 8 vládneho nariadenia č. 83/1951 Sb.
Súdy vykonajú z úradnej povinnosti v podnikových registroch výmazy národných podnikov zaniknutých podľa tohto nariadenia.
Minister pôdohospodárstva môže po dohode s ministrom financií organizáciu staníc podrobnejšie upraviť organizačným poriadkom (štatútom).
Týmto nariadením nie sú dotknuté národné podniky zriadené podľa vládneho nariadenia č. 83/1951 Sb. a v § 2 nevymenované.
Toto nariadenie nadobúda účinnosť dňom 1. januára 1954; vykonajú ho ministri pôdohospodárstva a financií po dohode so zúčastnenými členmi vlády.